Terespolis (Lenkija)

**Terespolis** (, , ) – miestas ir miesto tipo valsčius Lenkijos rytuose, Palenkės Bialos apskrityje, Liublino vaivadijoje. Miestas įsikūręs ant kairiojo Vakarinio Bugo upės kranto, kitoje upės pusėje įsikūręs Baltarusijos miestas Brestas. Miestas išsidėstęs Bresto Polesės geografiniame regione. Mieste veikia Terespolio-Bresto geležinkelio pasienio punktas ir Terespolio-Bresto kelių pasienio punktas. Mieste įsikūręs Terespolio katalikų dekanatas ir Terespolio stačiatikių dekanatas. Per miestą eina greitkelis Europos kelias .

## Istorija

Miestas įkurtas XIII amžiuje. Nuo XIV a. iki 1566 m. miestas priklausė priklausė Lietuvos Didžiosios Kunigaikštystės Trakų vaivadijai, o nuo 1566 m. iki 1795 m. Bresto vaivadijai. XVI a. įkurta Terespolio Šv. Apaštalo Jono Teologo parapija. 1607 m. įkurta Terespolio Švč. Trejybės parapija. Miestas priklausė Čartoriskių, *Sluškų* ir *Flemingų* giminėms. Vilniaus kaštelionas Juozapas Boguslavas Sluška suteikė miestui *Terespolio* pavadinimą savo žmonos *Teresos* garbei. 1697 m. gyvenvietei suteiktos miesto teisės.

1745 m. pastatyta Terespolio Šv. Apaštalo Jono Teologo cerkvė. 1794 m. mieste įvyko Terespolio mūšis. Nuo 1795 m. iki 1809 m. miestas priklausė Austrijos karalystės Vakarų Galicijai. 1809–1816 m. priklausė Varšuvos kunigaikštystės Sedlcų departamentui. 1816–1837 m. priklausė Rusijos imperijos Lenkijos Kongreso karalystės Palenkės vaivadijai. 1837–1844 m. priklausė Palenkės gubernijai, kuri 1844 m. prijungta prie Liublino gubernijos. 1867 m. miestas prijungtas prie naujai sukurtos Sedlcų gubernijos, kuriai priklausė iki 1912 metų.

XIX a. mieste buvo vykdomos Bresto tvirtovės įrengimų statybos. 1871 m. atidaryta Terespolio geležinkelio stotis. 1892 m. pastatyta Terespolio Dievo Prisikėlimo koplyčia. 1912–1915 m. priklausė Chelmo gubernijai. 1915–1919 m. priklausė Oberostui. 1919–1939 m. priklausė II Lenkijos Respublikos Liublino vaivadijai. Iki II pasaulinio karo mieste veikė Terespolio žydų kapinės. 1939–1945 m. priklausė Trečiojo Reicho Generalgubernijai. 1945–1975 m. priklausė Lenkijos Liaudies Respublikos Liublino vaivadijai. 1975–1998 m. priklausė Palenkės Bialos vaivadijai. Nuo 2003 m. naudojamas Terespolio miesto herbas.

## Geografija

Pagal 2002 metų duomenis valsčiaus plotas yra 10,2 km², iš kurių:
* ariama žemė: 56 %
* miškai: 4 %
* vandens telkiniai ir pastatai: 40 %
Valsčius sudaro 5,13 % apskrities teritorijos.

## Gyventojai

Valsčiaus gyventojų sudėtis pagal 2004 metais surinktus duomenis:

### Tautinė sudėtis

## Tarptautinis bendradarbiavimas

*  Brestas, Baltarusija


Vaizdas:Kaplica cmentarna drewniana prawosławna (1892r.) - Terespol ul. Wojska Polskiego powiat bialski woj. lubelskie ArPiCh A-866.JPG|Dievo Prisikėlimo kapinių koplyčia
Vaizdas:Cerkiew prawosławna p.w. św. Jana Teologa (k. XVIII) Terespol 01 JoannaPyka.JPG|Šv. Apaštalo Jono Teologo cerkvė
Vaizdas:Terespol pkp.jpg|Terespolio geležinkelio stotis
Vaizdas:Prochownia Terespol (po 1910r.)(fortyfikacje Twierdzy Brzeskiej) - Terespol ul. Topolowa powiat bialski woj. lubelskie ArPiCh A-204.JPG|Bresto tvirtovės įrengimai
Vaizdas:Terespol-pomnik-niepodleglosci-01.jpg|Paminklas miesto 300 metų jubiliejaus proga
Vaizdas:Terespol-pomnik-poradziecki.jpg|Paminklas sovietiniams kareiviams


## Šaltiniai